

**R E P U B L I K A H R V A T S K A**

 **KARLOVAČKA ŽUPANIJA**

  **G R A D O G U L I N**

 **GRADSKO VIJEĆE**

KLASA:

URBROJ:

Ogulin,

Na temelju članaka 20. i 42. stavak 1. Zakona o lokalnim porezima („Narodne novine“ broj 115/16, 101/17, 114/22, 114/23 i 152/24), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15, 123/17, 98/19 i 144/20) i članka 30. Statuta Grada Ogulina („Glasnik Karlovačke županije“ broj 16/21, 56/22, 13/23 – pročišćeni tekst i 52/23), Gradsko vijeće Grada Ogulina, na sjednici održanoj dana \_\_\_\_\_\_\_\_\_\_\_\_\_\_\_\_\_, donijelo je

**ODLUKU**

**O POREZIMA GRADA OGULINA**

1. **OPĆE ODREDBE**

Članak 1.

Ovom Odlukom se utvrđuju vrste poreza koji pripadaju Gradu Ogulinu, obveznici plaćanja poreza, porezna osnovica, stope i visina poreza te način obračuna i plaćanja poreza.

Gradski porezi prihod su Proračuna Grada Ogulina.

1. **VRSTE POREZA**

Članak 2.

Porezi Grada Ogulina su:

1. Porez na potrošnju
2. Porez na nekretnine
3. Porez na korištenje javnih površina
4. **Porez na potrošnju**

Članak 3.

Porez na potrošnju plaća se po stopi od 3%.

 Članak 4.

Poslove utvrđivanja, evidentiranja, nadzora, naplate i ovrhe poreza na potrošnju obavlja Stručna služba Grada Ogulina.

1. **Porez na nekretnine**

Članak 5.

Porez na nekretnine plaća se godišnje u iznosu od 2,50 eura/m² korisne površine nekretnine, na cijelom području Grada Ogulina.

Članak 6.

Poslove utvrđivanja, evidentiranja, nadzora, naplate i ovrhe poreza na nekretnine obavlja Stručna služba Grada Ogulina.

1. **Porez na korištenje javnih površina**

Članak 7.

Javnom površinom u smislu ove Odluke smatra se zemljište unutar građevnog područja koje je u skladu s prostornim planovima namjenjeno općoj uporabi (ulice, trgovi, parkovi, nogostupi, igrališta, zelene površine, parkirališta, pješačke zone i slične površine).

Članak 8.

Porez na korištenje javnih površina plaćaju pravne i fizičke osobe kojima je Upravni odjel za gospodarstvo, komunalni sustav i prostorno uređenje Grada Ogulina odobrio privremeno korištenje javnih površina u trajanju od najduže jedne proračunske godine, na temelju pisanog zahtjeva podnositelja.

Članak 9.

Obveznici koji privremeno koriste javnu površinu plaćaju porez za svaki m² korištenog prostora u dnevnom iznosu od 1,00 eura za površinu do 5 m², a 0,50 eura za površinu od 5 m² i više.

Porez na korištenje javnih površina plaća se u roku od 15 dana od dana dostave rješenja o utvrđivanju toga poreza.

Članak 10.

Poslove utvrđivanja, evidentiranja, nadzora, naplate i ovrhe poreza na korištenje javnih površina obavlja Stručna služba Grada Ogulina.

1. **PRIJELAZNE I ZAVRŠNE ODREDBE**

Članak 11.

Svi započeti postupci utvrđivanja i naplate gradskih poreza koji nisu dovršeni do dana stupanja na snagu ove Odluke dovršit će se po odredbama Odluke o porezima Grada Ogulina („Narodne novine“ broj 154/23).

Stupanjem na snagu ove Odluke prestaje važiti Odluka o porezima Grada Ogulina („Narodne novine“ broj 154/23).

Članak 12.

Ova Odluka bit će objavljena u „Narodnim novinama“ i „Glasniku Karlovačke županije“, a stupa na snagu osmog dana od dana objave u „Narodnim novinama“.

 **PREDSJEDNIK GRADSKOG VIJEĆA**

 **Marinko Herman, struč. spec. krim.**

**O B R A Z L O Ž E N J E**

**uz Nacrt Prijedloga Odluke o porezima Grada Ogulina**

 Dana 01. siječnja 2025. stupio je na snagu Zakon o izmjenama i dopuni Zakona o lokalnim porezima („Narodne novine“, broj 152/24, dalje: Zakon) kojim je u bitnom propisano da se porez na kuće za odmor koji su do sada jedinice lokalne samouprave mogle uvesti, zamjenjuje porezom na nekretnine koji su jedinice lokalne samouprave dužne uvesti. Zakonom je definirano da je nekretnina svaka stambena zgrada ili stambeni dio stambeno-poslovne zgrade ili stan te svaki drugi samostalni funkcionalni prostor namijenjen stanovanju. Nekretninom se ne smatraju gospodarstvene zgrade koje služe samo za smještaj poljoprivrednih strojeva, oruđa i drugog pribora te nekretnine za koje se prema odluci o komunalnoj naknadi određuje koeficijent namjene za proizvodni ili neproizvodni poslovni prostor.

Zakonom o izmjenama i dopuni Zakona o lokalnim porezima u bitnom je propisano da se porez na nekretnine plaća godišnje u rasponu od 0,60 do 8,00 eura/m2 korisne površine nekretnine, propisuje se obveza poreza na nekretnine u svim lokalnim jedinicama te je definirana raspodjela prihoda od poreza na nekretnine na način da 80% prihoda pripada lokalnoj jedinici na čijem se području nekretnina nalazi i 20% pripadajućoj jedinici regionalne samouprave.

Gradsko vijeće Grada Ogulina je na sjednici 15. prosinca 2023. godine donijelo Odluku o lokalnim porezima Grada Ogulina („Narodne novine“ broj 154/23) kojom su definirani sljedeći lokalni porezi; porez na potrošnju, porez na kuće za odmor i porez na korištenje javnih površina. Predmetnom Odlukom utvrđena je visina poreza na kuće za odmor godišnje u iznosu od 2,50 eura/m2 korisne površine kuće za odmor, na cijelom području Grada Ogulina.

Predloženom Odlukom o lokalnim porezima Grada Ogulina postupa se po odredbama Zakona o izmjenama i dopuni Zakona o lokalnim porezima („Narodne novine“ br. 152/24) koji je stupio na snagu s 1. siječnjem 2025. godine i u kojem se u osnovi ne uvodi novi porezni oblik već se radi o prilagodbi postojećeg oblika poreza koji je i do sada bio u primjeni pod nazivom „porez na kuće za odmor“ te se uvodi pojam „porez na nekretnine“. Predloženom Odlukom ne mijenja se visina poreza te on ostaje na razini od 2,50 eura/m2 korisne površine nekretnine za cijelo područje Grada Ogulina. Sukladno Zakonu, Odluku o lokalnim porezima, jedinice lokalne samouprave dužne su uskladiti te je dostaviti Poreznoj upravi u roku od osam dana od dana donošenja, a najkasnije do 28. veljače 2025. za primjenu u 2025. godini. Slijedom navedenog, predlaže se donošenje nove Odluke o lokalnim porezima Grada Ogulina.

 **STRUČNA SLUŽBA GRADA OGULINA**

 **PROČELNICA**

 **Dinka Stipetić, dipl. oec., v.r.**